钦定古今图书集成/明伦汇编/氏族典/第487卷 > 《廖用贤尚友录》 > 谢梦生
## 钦定古今图书集成/明伦汇编/氏族典/第487卷 > 《廖用贤尚友录》 > 谢梦生

按《万姓统谱》：“梦生字性之，一字孟颐，永嘉人。少力学，
与陈埴、叶味道为同志友。圣经贤传，靡不研究，由是
所得沛然有馀。下笔亹亹不自休，名重当时。赵善得
亟称之，以女妻焉。登嘉定第，教授无为军，辟淮西转
运司干官，知上虞县，除武学博士，迁枢密院编修官
兼都官郎，出知安吉州，召为宗正丞兼户部郎，改秘”
书丞、知汀州，以疾致仕，卒。弟挺之同登第，终通判安
吉州。